  Туспуктэм: vk.com (Александр Васильев) Можга ёросысь Уча но Черёмушки черкогуртъёсын урам гимнастикаен (воркаут) вырыны выль тӥрлык пуктӥзы. Сыӵе луонлык «Формирование комфортной городской среды» федерал программа улсын кылдӥз, ивортӥз ёрослэн тӧроез Александр Васильев «ВКонтакте» мерлыко вотэсысь бамаз. « Площадка черкогуртъёсын улӥсьёс понна зэмос праздник луиз. Пиналъёслэн но бадӟымъёслэн ваньмон дырзэс выль сямен ортчыны луонлыксы кылдӥз, кылсярысь, воркаутэн вырыны » Александр Васильев, Можга ёрослэн тӧроез Солэн кылъёсызъя, 2022-тӥ арын Можга ёросын эшшо кык мерлыко интыосты умоятыны чакламын: Пыӵасын стадионысь бызьылон сюресъёсты резина пырыен шобыртозы, Люгаын сирень мерттозы но кенертозы. Тодэ вайытом, Сьӧлтаын искусствоосъя нылпи школалэн ӵектосэзъя шутэтскон инты лэсьтӥзы. Тегъёс: умоятон Мерлык Удмуртия Можга  